CELEX: 32022R0980
Language: lt
Date: 2022-06-23 00:00:00
Title: Komisijos įgyvendinimo reglamentas (ES) 2022/980 2022 m. birželio 23 d. kuriuo dėl papildomų importo muitų taikymo cukraus sektoriuje iš dalies keičiamas Įgyvendinimo reglamentas (ES) Nr. 75/2013

2022 6 24   
               
               
                  LT
               
               
                  Europos Sąjungos oficialusis leidinys
               
               
                  L 167/91
               
            
         KOMISIJOS ĮGYVENDINIMO REGLAMENTAS (ES) 2022/980
         2022 m. birželio 23 d.
         kuriuo dėl papildomų importo muitų taikymo cukraus sektoriuje iš dalies keičiamas Įgyvendinimo reglamentas (ES) Nr. 75/2013
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 182 straipsnio 4 dalį,
         kadangi:
         
                     (1)
                  
                  
                     Komisijos reglamento (EB) Nr. 951/2006 (2) 36 straipsnyje nustatyti tam tikriems cukraus sektoriaus produktams taikomi papildomi importo muitai;
                  
               
                     (2)
                  
                  
                     atsižvelgiant į tuo metu vyravusias rinkos sąlygas ir prognozes, Komisijos įgyvendinimo reglamente (ES) Nr. 75/2013 (3) nustatyta, kad papildomi importo muitai keliems cukraus produktams netaikomi iki 2015 m. rugsėjo 30 d.. Nuo tos datos vyraujančios rinkos sąlygos iš esmės nepasikeitė, todėl Komisijos įgyvendinimo reglamentu (ES) Nr. 1278/2014 (4) tas laikotarpis pratęstas iki 2017 m. rugsėjo 30 d., o Komisijos įgyvendinimo reglamentu (ES) 2017/1409 (5) – dar iki 2022 m. rugsėjo 30 d.;
                  
               
                     (3)
                  
                  
                     remiantis Reglamento (ES) Nr. 1308/2013 182 straipsnio 2 dalimi, papildomi importo muitai netaikomi, kai nėra tikėtina, kad importas galėtų sutrikdyti Sąjungos rinką, arba jei poveikis būtų neproporcingas siekiamam tikslui. Atsižvelgiant į pasaulio ir Sąjungos cukraus rinkų pagrindus, ir toliau mažai tikėtina, kad cukraus produktų, kuriems taikomas Bendrajame muitų tarife numatytas importo muitas, importas sutrikdytų Sąjungos rinką. Atitinkamai tokiam importui neturėtų būti taikomi jokie papildomi muitai, nebent padėtis rinkoje labai pasikeistų;
                  
               
                     (4)
                  
                  
                     todėl Įgyvendinimo reglamento (ES) Nr. 75/2013 1 straipsnyje nustatytas laikotarpis, kuriuo keliems cukraus produktams netaikomi papildomi importo muitai, turėtų būti pratęstas;
                  
               
                     (5)
                  
                  
                     todėl Įgyvendinimo reglamentas (ES) Nr. 75/2013 turėtų būti atitinkamai iš dalies pakeistas;
                  
               
                     (6)
                  
                  
                     siekiant teisinio tikrumo, šis reglamentas turėtų būti taikomas nuo kitos dienos po Įgyvendinimo reglamento (ES) Nr. 75/2013 1 straipsnyje nustatyto laikotarpio pabaigos;
                  
               
                     (7)
                  
                  
                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) Nr. 75/2013 1 straipsnyje data „2022 m. rugsėjo 30 d.“ pakeičiama data „2027 m. rugsėjo 30 d.“
         
         
            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2022 m. spalio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. birželio 23 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 347, 2013 12 20, p. 671.
         
            (2)  2006 m. birželio 30 d. Komisijos reglamentas (EB) Nr. 951/2006, nustatantis išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (OL L 178, 2006 7 1, p. 24).
         
            (3)  2013 m. sausio 25 d. Komisijos įgyvendinimo reglamentas (ES) Nr. 75/2013, kuriuo dėl kai kurių cukraus sektoriaus produktų tipinių kainų ir papildomo importo muito taikymo nukrypstama nuo Reglamento (EB) Nr. 951/2006 ir kuriuo panaikinamas Įgyvendinimo reglamentas (ES) Nr. 892/2012, kuriuo nustatomos tipinės kai kurių cukraus sektoriaus produktų kainos ir papildomi importo muitai 2012–2013 prekybos metais (OL L 26, 2013 1 26, p. 19).
         
            (4)  2014 m. gruodžio 1 d. Komisijos įgyvendinimo reglamentas (ES) Nr. 1278/2014, kuriuo iš dalies keičiami reglamentai (EB) Nr. 967/2006, (EB) Nr. 828/2009, (EB) Nr. 891/2009 ir Įgyvendinimo reglamentas (ES) Nr. 75/2013 (OL L 346, 2014 12 2, p. 26).
         
            (5)  2017 m. rugpjūčio 1 d. Komisijos įgyvendinimo reglamentas (ES) 2017/1409, kuriuo dėl papildomų importo muitų cukraus sektoriuje ir sacharozės kiekio izogliukozėje bei tam tikruose sirupuose apskaičiavimo iš dalies keičiamas Įgyvendinimo reglamentas (ES) Nr. 75/2013 ir Reglamentas (EB) Nr. 951/2006 (OL L 201, 2017 8 2, p. 21).